39 लाख का अवार्ड पारित, चार साल पहले का मामला
39 लाख का अवार्ड पारित, चार साल पहले का मामला
भास्कर न्यूज | सादुलपुर
मोटरयान दुर्घटना दावाधिकरण की ओर से चार वर्ष पूर्व के प्रकरण में 39 लाख 48 हजार 200 रूपए का अवार्ड पारित किया गया है। अधिवक्ता मनोज पचार ने बताया कि सुरेश कुमार पुत्र पितराम मीणा निवासी सिगनोर तहसील उदयपुरवाटी 26 मई 2013 को मोटर साईंकिल पर सवार होकर जा रहा था। भोड़की के पास बस चालक ने तेज गति लापरवाही से सुरेश कुमार के टक्कर मार दी, जिससे उसकी मृत्यु हो गई। मृतक की ओर से उसकी प|ी, नाबालिग बच्चों माता-पिता की ओर से अधिकरण में क्लेम याचिका प्रस्तुत की गई। पीठासीन अधिकारी राजेश कुमार (एडीजे) ने पत्रावली का अवलोकन कर बीमा कंपनी यूआईआईसी को उत्तरदायी मानते हुए प्रार्थीगण की क्लेम याचिका स्वीकार कर उक्त अवार्ड पारित किया है।
hin_Deva hin_Deva bho_Deva hin_Deva